2014–2020 metų Europos Sąjungos fondų investicijų veiksmų programos 1 prioriteto „Mokslinių tyrimų eksperimentinės plėtros ir inovacijų skatinimas“ Nr. J05-LVPA-K priemonės „Intelektas. Bendri mokslo–verslo projektai“ projektų finansavimo sąlygų aprašo Nr. 2

5 priedas

**REIKALAVIMAI MTEP PROJEKTO IDĖJOS APRAŠYMUI**

1. **Mokslinių tyrimų ir eksperimentinės plėtros (toliau – MTEP) projekto pavadinimas.**
2. **Pareiškėjas ir partneris (-iai).** Aprašoma pareiškėjo ir partnerio organizacija, jos pagrindinė veikla, projekto įgyvendinimo metu numatoma vykdyti MTEP veikla ir jos sąsajos su pagrindine veikla, turima MTEP veiklų vykdymo patirtis, susijusi su konkrečia sumanios specializacijos kryptimi, jos prioritetu ir teminiu specifiškumu, kurį atitinka planuojamas įgyvendintini MTEP projektas. Aprašomas pareiškėjo ir partnerio MTEP veikloms skiriamas MTEP personalas ir jo turima patirtis vykdant MTEP veiklas projekto MTEP srityje.
3. **Numatomo sukurti/tobulinti produkto, technologijos, mokslo ar pramonės šakos, verslo proceso aprašymas** (toliau – produktas). Aprašomos konkrečios savybės, išmatuojamos charakteristikos, techniniai sprendimai ir pan., kuriais pasižymės kuriamas/tobulinamas produktas. Pagrindžiamas kuriamo/tobulinamo produkto inovatyvumas. Aprašoma, kokiomis naujomis savybėmis, lyginant su rinkoje esančiais analogais, pasižymės numatomas kurti/tobulinti produktas, pateikiami palyginimai (jei įmanoma, palyginant konkrečius parametrus) su analogais ar artimiausiais pakaitalais. Jeigu projektas sąlygos naujos mokslo ar pramonės šakos atsiradimą, turi būti pagrindžiamas tokios mokslo ar pramonės šakos naujumas.
4. **MTEP veiklų metu sukurtų žinių ir (arba) technologijų komercinimo potencialas.** Pateikiamas kuriamo/tobulinamo produkto poreikio rinkoje pagrindimas, tiksliniai vartotojai, galima paklausa, rinkoje esantys panašūs ar artimi produktai, kuriamo produkto konkurenciniai pranašumai, naujo produkto technologinės parengties lygis ir jo įėjimo į rinką barjerai (teisiniai, infrastruktūriniai ir finansiniai aspektai).
5. **MTEP veiklų pagrindimas.** Pagrindžiama, kodėl projekto veiklos yra laikomos MTEP veiklomis, t. y. nurodomi, kokie konkretūs moksliniai ir (arba) technologiniai neapibrėžtumai egzistuoja, kuriuos reikia išspręsti, norint sukurti/patobulinti produktą. Apžvelgiami literatūros šaltiniai (straipsniai, internete esanti informacija) planuojamų vykdyti tyrimų srityje, pateikiama trumpa literatūros šaltinių analizė.
6. **Teisių atsirandančių iš intelektinės veiklos rezultatų valdymo, naudojimo ir disponavimo klausimai.** Aprašomos MTEP vykdymo metu galinčios atsirasti turtinės ir asmeninės neturtinės teisės, kylančios iš literatūros, mokslo ar meno kūrinių ir pramoninės nuosavybės teisių objektų – išradimų patentų, dizaino, prekių ženklų ir puslaidininkinių gaminių topografijų. Aprašomi po projekto įgyvendinimo planuojami taikyti intelektinės nuosavybės teisių komercinimo būdai (perdavimas, licencijavimas, pumpurinių (angl. spin-off) įmonių steigimas ir pan.). Nurodoma, kaip bus vykdoma intelektinės veiklos rezultatų sklaida (įskaitant prieigą mokymų ir mokslinių tyrimų tikslais ir viešą paskelbimą).
7. **Įsigyjamų priemonių ir įrenginių poreikio pagrindimas.** Jeigu projekto lėšomis prašoma finansuoti projekto MTEP veiklų vykdymui būtinas priemones ir įrenginius, aprašomos planuojamos įsigyti priemonės, įrenginiai ir jų techninė specifikacija, pagrindžiamas įrenginių poreikis projekto MTEP veikloms. Taip pat turi būti pagrindžiama, kad nėra galimybės pasinaudoti kitų institucijų ar verslo įmonių turimais, sutartiniais ar kitais pagrindais prieinamais įrenginiais, reikalingais projekto MTEP veikloms atlikti. Nurodomas planuojamų įsigyti įrenginių naudingo tarnavimo laikotarpis, projekto MTEP veikloms naudojimo intensyvumas. Jeigu įrenginiai bus naudojami projekto MTEP veikloms ne pilnu pajėgumu per visą projekto įgyvendinimo laikotarpį, arba įrenginių naudingo tarnavimo laikotarpis yra ilgesnis nei projekto įgyvendinimo trukmė, įrenginių įsigijimo išlaidos turi būti priskiriamos projektui proporcingai reikiamam naudojimo laikui pro rata principu (aprašomas taikomas *pro rata* principas).
8. **MTEP projekto veiklų planas:**

|  |  |  |  |  |  |  |
| --- | --- | --- | --- | --- | --- | --- |
| **Eil. Nr.** | **MTEP veiklos/etapo pavadinimas** | **Vykdymo laikotarpis ir trukmė, mėn.** | **Veiklos/ etapo aprašymas** | **Sprendžiamas mokslinis/ technologinis neapibrėžtumas** | **Veiklą/etapą vykdantis MTEP personalas ir jo vykdomos užduotys** | **Numatomas veiklos/etapo rezultatas** |
| **1.1.** | **<Mokslinių tyrimų (MT) veiklos pavadinimas>** | *<projekto X mėn. – Y mėn., trukmė – Z mėn.>* |  |  |  | *<realioje veiklos aplinkoje veikiantis maketas (modelis), paruoštas meno objekto projektas, veiklos ataskaita, techninė specifikacija, bandymų protokolas, patento paraiška ar pan.>* |
|  |  |  |  |  |  |  |
| 2 etapas | *<koncepcijos įgyvendinamumo įrodymas/ patvirtinimas>* | *<projekto X mėn. – Y mėn., trukmė – Z mėn.>* | *<vykdomi teoriniai ir eksperimentiniai taikomieji moksliniai tyrimai ir jų rezultatais įrodomos / patvirtinamos prielaidos dėl atskirų produkto elementų>* |  | *<Tyrėjas 1, užduotys: ....>*  *<Tyrėjas 2, užduotys:.....>* | *<nustatyti esminiai parametrai produktui kurti, įrodytas koncepcijos įgyvendinamumas>* |
| 3 etapas | *<maketo (modelio), meno objekto projekto kūrimas ir testavimas>* | *<projekto X mėn. – Y mėn., trukmė – Z mėn.>* | *<veikla apima skirtingų (ir esminių) būsimo produkto sudedamųjų dalių integraciją siekiant patvirtinti jų sisteminį veikimą laboratorinėmis sąlygomis. Maketas (modelis), meno objekto projektas dar labai tolimas nuo numanomo galutinio produkto. Maketo (modelio), meno objekto projekto testavimas>* |  | *<Tyrėjas 1, užduotys: ....>*  *<Tyrėjas 2, užduotys:.....>* | *<veikiantis pirminis maketas (proceso, paslaugos ir kt. modelis), parengtas meno objekto projektinis siūlymas>* |
| 4 etapas | *<maketo (modelio) patikrinimas imituojant realias sąlygas, meno objekto projekto pristatymas visuomenei>* | *<projekto X mėn. – Y mėn., trukmė – Z mėn.>* | *<šio lygio maketas (modelis) labai priartėjęs prie galutinio produkto. Į maketą (modelį) integruota daugiau sudedamųjų dalių. Siekiant patvirtinti faktinį veikimą, jis išbandomas laboratorinėmis arba kitomis bandymo sąlygomis imituojant realią aplinką ar stebimas tam tikroje socialinėje aplinkoje; meno objekto projektas pateikiamas ir derinamas su suinteresuotais asmenimis jo įgyvendinamumui ir įgyvendinimo tikslingumui nustatyti>* |  | *<Tyrėjas 1, užduotys: ....>*  *<Tyrėjas 2, užduotys:.....>* | *<realioje veiklos aplinkoje veikiantis maketas (modelis), paruoštas meno objekto projektas>* |
| **1.2.** | ***<Eksperimentinės plėtros (EP) veiklos pavadinimas>*** | *<projekto X mėn. – Y mėn., trukmė – Z mėn.>* |  |  |  | *<realioje veiklos aplinkoje veikiantis produkto prototipas, veiklos ataskaita, techninė specifikacija, bandymų protokolas, patento paraiška ar pan.>* |
| 1 etapas | *<prototipo (bandomosios versijos) kūrimas>* | *<projekto X mėn. – Y mėn., trukmė – Z mėn.>* | *<kuriamas konkretus produkto prototipas daug pažangesnis, nei nurodyta 5 mokslinių tyrimų ir eksperimentinės plėtros etape, jam suteikta reikiama konfigūracija, turinys, išvaizda ar kitos savybės; jo veikimą patvirtina laboratorinės arba kitos bandymo sąlygos (tam tikroje socialinėje aplinkoje)>* |  | *<Tyrėjas 1, užduotys: ....>*  *<Tyrėjas 2, užduotys:.....>* | *<prototipas (prototipai, bandomosios proceso, sistemos, paslaugos, žmogaus, kultūros ar visuomenės problemų sprendinio versijos)>* |
| 2 etapas | *<prototipo (bandomosios versijos) demonstravimas>* | *<projekto X mėn. – Y mėn., trukmė – Z mėn.>* | *<šiuo lygmeniu labai artimas galutiniam produktui prototipas (bandomoji versija) išbandomas ir demonstruojamas realioje veikimo aplinkoje>* |  | *<Tyrėjas 1, užduotys: ....>*  *<Tyrėjas 2, užduotys:.....>* | *<galutinis prototipas (galutinė proceso, sistemos, paslaugos, žmogaus, kultūros ar visuomenės problemų sprendinio versija)>* |
| 3 etapas | *<bandomosios partijos gamyba (versijos galutinis išbandymas)>* | *<projekto X mėn. – Y mėn., trukmė – Z mėn.>* | *<parengiama įranga, sukaupiami ištekliai galutinio produkto bandomosios partijos gamybai. Pagaminama bandomoji produkto partija>* |  | *<Tyrėjas 1, užduotys: ....>*  *<Tyrėjas 2, užduotys:.....>* | *<pagaminta galutinio produkto bandomoji partija, išbandyta galutinė versija>* |
| 4 etapas | *<sukurto naujo produkto įvertinimas (bandomieji sukurto naujo produkto pavyzdžiai, įvertinti vartotojo ir (arba) užsakovo)>* | *<projekto X mėn. – Y mėn., trukmė – Z mėn.>* | *<įvertinama produkto kokybė ir išeiga. Produktas pristatomas potencialiems vartotojams>* |  | *<Tyrėjas 1, užduotys: ....>*  *<Tyrėjas 2, užduotys:.....>* | *<įvertinta galutinio produkto bandomoji partija>* |

Kartu su MTEP projekto idėjos aprašymu rekomenduojama užpildyti pavyzdinį MTEP išlaidų planą, kurio formos el. versija (Excel formatu) skelbiama įgyvendinančios institucijos svetainėje prie priemonės kvietimo dokumentų *(užpildytas MTEP išlaidų planas pateikiamas atspausdintas kartu su MTEP idėjos aprašymu, taip pat jo elektroninė versija (Excel formatu) teikiama kartu su projekto paraiška el. laikmenoje)*. Su paraiška taip pat turi būti pateikti MTEP veiklas vykdančių darbuotojų gyvenimo aprašymai ir kvalifikaciniai reikalavimai naujai priimamiems darbuotojams, jeigu projekto MTEP veiklų vykdymui planuojama įdarbinti naujus darbuotojus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_